এ বিষয়ে বাদির আইনজীবী ও বার কাউন্সিলের সদস্য ইব্রাহিম হোসেন চৌধুরী বাবুল বলেন, “প্রধানমন্ত্রী শেখ হাসিনার চট্টগ্রাম আগমন উপলক্ষ্যে বন্দর-পতেঙ্গা আসনের সংসদ সদস্য এমএ লতিফ যে ব্যানার ও ফেষ্টুন লাগিয়েছেন তাতে বঙ্গবন্ধুর সম্মানহানি হয়েছে। বঙ্গবন্ধু শেখ মুজিবুর রহমান যে পোষাক কোনদিন পরেননি এমন পোষাক পরিহিত ছবি প্রদর্শনের ব্যবস্থা করেছেন এমএ লতিফ। এই ছবি বিকৃতি বঙ্গবন্ধুর কোটি কোটি ভক্ত-অনুসারীর পছন্দ হয়নি। তাই এম এ লতিফের বিরুদ্ধে আদালতে মানহানির মামলা দায়ের করা হয়েছে। বিষয়টি তদন্ত করে প্রতিবেদন দাখিলের নির্দেশ দিয়েছে আদালত।”